**A HITTAN MUNKAKÖZÖSSÉG MUNKATERVE**

**A tanév igéje, alapvetés - Jézus mondja: „Kövess engem”** *Mt 9,9*

Jézus megszólítja a vámszedő asztalnál ülő Mátét. Megszólítása lényegre törő. Nincsenek fölösleges szavak, sem hosszú eszmefuttatás, győzködés, kampányszöveg. Egy tömör felszólító mondat. Máténak ez pont elég volt ahhoz, hogy mindent hátrahagyjon az addigi életéből. Mert minden, amit hátrahagyott értéktelen, lényegtelen volt ahhoz képest, amit Jézustól kapott.

Mi is halljuk Jézus hívását. Mindenki a maga élethelyzetében. Keressük, hogy hol lehetünk a legjobban az evangélium javára. Járjuk életünk útját, és keressük rajta Jézus lábnyomát, mert Őt szeretnénk követni, és nem szeretnék célt téveszteni. Közben nekünk is iránytűnek kell lennünk. Vezetők és vezetettek vagyunk egy személyben. Tanítványaink, ránk bízott közösségeink várják az útmutatást, a kísérést, a támogatást. Jézus Isten Szentlelke által van jelen közöttünk. Ha keressük őt, megtaláljuk, ha szólítjuk őt, válaszol, ha imádkozunk hozzá, meghallgat. Életünk labirintusában csak akkor nem fogunk eltévedni, ha szüntelenül kutatjuk nyomdokát.

Dietrich Bonhoeffer mártír sorsú evangélikus lelkész, teológus **Követés** című művében megfogalmazza, hogy mit is jelent Jézus útján járni, és miért ez az egyetlen út, amin járnunk kell.

*„A drága kegyelem az evangélium (örömhír!), amelyet mindig újra kell keresni, ajándék, amelyért imádkozni, ajtó, amelyen kopogtatni kell.*

*Drága, mert követésre hív, kegyelem, mert Jézus Krisztus követésére hív; drága, mert az ember életébe kerül; kegyelem, mert csak így ajándékoz életet; drága, mert a bűnt elveti, kegyelem, mert a bűnöst megigazítja. Mindenekelőtt azért drága a kegyelem, mert Istennek került sokba, Istennek FIA életébe került; - "áron vétettetek meg" - és nekünk nem lehet olcsó, ami Istennek drága. Mindenekelőtt azért kegyelem, mert Istennek nem volt túl drága a Fia a mi életünkért, hanem odaadta értünk. A drága kegyelem - Isten emberré létele.*

*Boldogok azok, akik már annak az útnak a végén tartanak, amelyen mi csak elindulni szándékozunk, és csodálkozva fogják fel, ami igazán nem tűnik felfoghatónak, hogy a kegyelem drága, éppen mert tiszta kegyelem, mert Istennek Jézus Krisztusban megjelent kegyelme. Boldogok azok, akik ennek a kegyelemnek ismeretében élhetnek a világban anélkül, hogy elvesznének benne, akiknek Jézus Krisztus követése közben a mennyei haza olyan bizonyossá vált, hogy valóban szabadok az e világban való életre.* **Boldogok, akiknek Jézus Krisztus követése semmi mást nem jelent, mint kegyelemből való életet, és akiknek a kegyelem semmi mást nem jelent, mint az Ő követését.** *Boldogok, akik így lettek keresztyének, akikhez a kegyelem igéje irgalmas volt.”*

Isten áldja meg utunkat ebben a tanévben is. Ő indítson, vezessen, támogasson, bátorítson minket.

Ő segítsen minket, hogy a nyomában járhassunk, követésében megerősödhessünk.

**A 2018/2019-es tanév kiemelt feladatai**

Tanévünkben három területtel kell kiemelten is foglalkozni.

1. *A kompetencia mérés eredményességének javítása, az ehhez kapcsolódó oktatási feladatok kidolgozása* A hittan tantárgy tanítási óráin is folyamatos kompetenciafejlesztés történik. Fontos, hogy a kulcskompetenciákat még inkább szem előtt tartva tervezzük meg a tanórai munkát. 
   * **Az anyanyelvi kompetencia:** bibliai szövegek olvasása, értelmezése, hozzá kapcsolódó feladatok megoldása, fogalmazások, beszámolók készítése.
   * **Digitális kompetencia:** bemutatók készítése, ismerkedés az internetes Bibliák világával, interaktív feladatok megoldása.
   * **Szociális kompetencia:** csoportos és kooperatív munkamódszerek alkalmazása.
   * **Hitbeli kompetenciák:** buzdítás és segítés az imádságos életre, a gyülekezeti közösséghez való tartozásra.
2. *Tehetségfejlesztés, tehetséggondozás fejlesztése*

Olyan tantárgyi versenyek felkutatása, amelyeken, a hittan órán tanult ismeretek használhatók. A három fordulós országos hittanversenyre történő felkészítés, versenyeztetés.

1. *Az iskolánk jó hírnevének erősítése, tudatos és erősebb marketing tevékenység*

Iskolánk evangélikus identitásának hangsúlyozása, az evangélikus közösséghez való tartozás erősítése. A tanulóink és családjaik számára hiteles, keresztény életpélda megmutatása.

**Munkaközösségünk tagjai, óraelosztás:**

|  |  |  |
| --- | --- | --- |
| **Pedagógus** | **Tanított osztályok** | **Összes óraszám** |
| Berta Tünde | 2.a, 2.b, 3.b, 4.a, 4.b | 10 óra |
| Celuskáné Csepregi Alícia | 5.b | 2 óra |
| Laczki János | 10/4 | 2 óra |
| Madarász Géza | 9/4 | 2 óra |
| Nagy Róbert | 11/6 | 2 óra |
| Nagyné Györgyi Szilvia | 1.a, 1.b + 2 óvodai csoport | 4 óra |
| Szigethy Szilárd | 9/6, 10/6, 11/4, 12/4,  12/6 | 10 óra |

**A munkaközösség feladatai tanév során**

|  |  |  |
| --- | --- | --- |
| **SZEPTEMBER** | |  |
| **Időpont** | **Feladat, esemény** | **Felelős** |
| augusztus 24. | Alakuló munkaközösségi megbeszélés a pedagógus csendesnap megbeszélése | mkv. |
| augusztus 30. | Pedagógus csendesnap Szarvason | iskolalelkész + mk. |
| szeptember 4-6. | Bibliai logók kiállítás megtekintése a Győry teremben | felsős és gimnáziumi hittantanárok |
| szeptember 5. | Munkaközösségi megbeszélés, a munkaterv összeállítása | mk+ mkv |
| szeptember | Részvétel a Sámuel csoport megbeszélésén | NGySz + tagok |
| szeptember 10-  12. 16.30 | A osztályok látogatása, keresztelések megbeszélése  Lelkészi látogatás a 7. osztályban, tájékoztató a konfirmációról. | iskola lelkész+ lelkész |
| szeptember 24-ig | Tanmenetek leadása | mkv. |
| **OKTÓBER** | |  |
| október 2. | Óvodai hittanfoglalkozások elindítása | NGySz, SzSzK |
| október 5-6. (?) | Konfirmandus hétvége Gyomaendrődön | lelkészek+ hitoktatók |
| október 12-14. | 72 óra kompromisszumok nélkül | iskolalelkész, ofők, mkv |
| október 14. | Hálaadó istentisztelet, előtte héten az adománykosarak gyűjtése | iskolalelkész, osztályfőnökök |
| október | Reformáció 501  Luther poporatórium megtekintése | mk. |

|  |  |  |  |
| --- | --- | --- | --- |
| október 21. | | Istentisztelet | iskolalelkész + ofők |
| október vége | | Menő Reformáció – a reformációi busz érkezése | iskolalelkész + mk. |
| október 31. | | Reformáció istentisztelet. | ofők + mk |
|  | | **NOVEMBER** |  |
| november | | Teológusok hospitálása az iskolában | iskolalelkész + mk. |
| november | | Konfirmandus mentorháló tagjainak játékos alkalma a gyülekezetben | lelkészek |
|  | | Karácsonyi színdarab betanítása a színjátszó szakkörrel | NGySz + SzSzk |
| november 2 | .  5 | Munkaközösségi kirándulás Budapestre az Országos Evangélikus Múzeumba. | mkv |
| november  10.00 | 18. | Istentisztelet | iskolalelkész + ofők |
| november |  | Munkaközösségi foglalkozás: decemberi csendesnap előkészítés | mkv |
|  |  | **DECEMBER** |  |
| december |  | Ádventi alkalom az ovisokkal | tanítók |
| december |  | Ádventi kézműves a Sámuel csoporttal | mk. |
| december szombat | 15. | Ádventi csendesnap – zene szolgálat: VoG | iskolalelkész + mk. |
| december 22. | | Istentisztelet | iskolalelkész + ofők |
| december | | Könyvvásár | ofők |
|  | | **JANUÁR** |  |
| január 6. | | Vízkereszti istentisztelet. | iskolalelkész |
| január 20. | | Istentisztelet | iskolalelkész |
| **FEBRUÁR** | | | |

|  |  |  |  |
| --- | --- | --- | --- |
| február | Konfirmációra készülők szülői alkalma | | mk. |
| február | Téli angol tábor Acorncamps szervezésében. | | iskolalelkész + angol szakosok, mkv. |
| február 17. | Istentisztelet | | iskolalelkész + ofők |
| február | Hittanverseny – városi forduló | | hitoktatók |
|  | **MÁRCIUS** | |  |
| március | Székács hét  Bibliai logók pályázat. | | mk |
| március | Hittanverseny – kerületi forduló | | hitoktatók |
| március 17. | Istentisztelet | | iskolalelkész + ofők |
| március | Bemutató óra 1. osztályban: Nagyné Gy. Szilvia | | mk |
| március | Munkaközöségi foglalkozás: A böjti csendesnap előkészítése | | mk |
|  | **ÁPRILIS** | |  |
| április 17. | Böjti csendesnap  Feltámadt! A szarvasi evangélikus iskola tanulóinak előadása | | mk+ mkv |
| április | Hittanverseny - országos forduló |  | hitoktatók |
| április 21. | Húsvét - istentisztelet |  | lelkészek |
|  | **MÁJUS** |  |  |
| május 19. | Istentisztelet |  | iskolalelkész + ofők |
| május 24 – 26. | Konfirmációs vizsga és konfirmációs istentisztelet | ünnepi | lelkészek + hitoktatók |
|  | **JÚNIUS** |  |  |
| május 30. | Mennybemenetel istentisztelet |  | iskolalelkész |
| június 9. | Pünkösdi ünnepi istentisztelet | | lelkészek |
| június 15. | Tanévzárás feladatai  Vakációs bibliatábor előkészítése „Élet szava” tábor segítségével. | | ofők+DÖK |

**Egyéb tennivalók**

* + Tanmenetek elkészítése: egyházi esztendő ünnepei, kompetenciák figyelembevétele.
  + Az iskola marketing fejlesztésével kapcsolatos ötletek leadása.
  + SWOT analízis készítése, leadása.
  + Az osztályokban a felajánlani a megkeresztelkedés lehetőségét.
  + A kapcsolat fejlesztése az Evangélikus Hittudományi Egyetemmel.
  + Részvétel a békés megyei evangélikus gimnáziumok tanulóinak rendezett hittanversenyen.
  + A diákok bevonása a gyülekezeti szolgálatokba: tipegő, családi, diák istentiszteletek alkalmával.
  + A nyílt nap fejlesztése, aktívabb kapcsolat a presbitériummal.
  + Luther rajzfilm, és a hozzá kapcsolódó interaktív tananyag használata, népszerűsítése.
  + Aktív részvétel a Sámuel csoport szolgálatban.
  + Segítségnyújtás az osztályfőnököknek az áhítatok anyagának összeállításában.
  + A konfirmációi oktatás kérdéseinek megbeszélése.

**Áldás**

Legyen áldás az úton, amit ma kezdesz el!

Legyen veled az Isten, kérjük, kísérjen el!

Kérjük, oltalmazzon meg és adjon néked erőt!

Utadon vezessen, formáljon, szeressen, legyen a te őriződ!

Legyen áldás az úton, amit ma kezdesz el!

Tegye jóvá az Isten, amit te rontasz el!

Kérjük, ragyogja lénye lábad elébe a fényt.

Lásd meg, hogy utadon isteni oltalom vigyáz rád, szeretve félt!

Legyen áldás az úton, amit ma kezdesz el!

Legyen vigasztalásod, ha majd szenvedni kell!

Legyen erőd szeretni, utolsó lenni, ha kell!

Szívesen szolgálni, hálával áldozni, Jézusra mutatni fel!

Legyen áldás az Úrtól, amit ma kezdesz el! Kérjük, kísérjen végig, amíg úton leszel: boldog lehess és érezd, hogy a te élted Övé!

Érezd, hogy szeretünk, szívünkkel kísérünk életünk célja felé!

*(Ifjúsági ének)*

*Szigethyné Szenteczki Katalin*

*munkaközösség-vezető*